en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Article of Diet by Liza Shah In Madhurima Magazine
Liza Shah | May 29, 2017, 19:36 PM IST
કુદરત પણ જ્યારે સિઝન બદલાય ત્યારે તે પ્રમાણે જ વાપરી શકાય તેવાં જ ફળફળાદી અને શાકભાજી આપે છે, જેથી પેટને ઠંડક મળે અને સ્વાસ્થ્ય સચવાયેલું રહે. જેમ કે, ઉનાળામાં જ તરબૂચ, ટેટી અને કારેલાં વિપુલ જથ્થામાં મળે છે. ઉનાળા દરમિયાન આટલું ધ્યાન રાખો.
-વધુ પાણી પીવો: કોઈ પણ ઋતુ હોય હંમેશાં પાણીનું ધ્યાન તો રાખવું જ પડે છે. પાણીથી શરીરમાં દરેક અવયવ સારી રીતે કામ કરી શકે છે. તે પાચનની ક્રિયામાં મદદરૂપ થાય છે. પાણી પીવાથી શરીરમાં એનર્જીનું લેવલ જળવાયેલું રહે છે. ઉનાળા દરમિયાન પરસેવારૂપે ઘણું બધું પાણી શરીરમાંથી નીકળી જતું હોય છે માટે જ દિવસનું 10થી 12 ગ્લાસ પાણી પીવું હિતાવહ રહે છે. આ ઉપરાંત ચામડી પણ વધુ સૂકી થતાં બચી જાય છે.
- ઉનાળુ ફળફળાદીનો ઉપયોગ : હવે, બહારના દેશોમાંથી દરેક ફળ બારે મહિના મળતાં થઈ ગયાં છે, પરંતુ તરબૂચ, ટેટી, નારંગી વગેરે આપણે ત્યાં ઊગતાં ઉનાળુ ફળ શરીરમાં પાણી ઉમેરવાનું કામ કરે છે. વળી તે ભરપેટ ખાઈ શકાે છો. વળી,  તેમાં ખનિજ તત્ત્વો પણ ઓછાં છે તેથી વધુ ખાવાથી પણ વજન વધતું નથી.
-પ્રોટીન માપસર લો : ઉનાળા દરમિયાન સાંજના સમયે દાળ-કઠોળ લેવાનું ટાળો. આમ કરવાથી ગેસ, અપચો વગેરે દૂર રાખી શકાશે, પરંતુ સવારના ભોજનમાં દાળ-કઠોળનો ઉપયોગ કરવાનું ભૂલશો નહીં. નહીંતર ઓછા પ્રોટીન મળવાને કારણે વાળ ઊતરવાના શરૂ થઈ જશે.
-ઉનાળુ શાકભાજી વધારે ખાવ : ઉનાળુ શાકભાજી જેવાં કે ગલકાં, તૂરિયાં, કારેલાં, કોબીજ વગેરે શરીરના તાપમાનને નીચું રાખી અને ગરમીથી બચાવવાનું કામ કરે છે. ઉનાળા દરમિયાન સાંજના સમયે ફક્ત શાકભાજી અથવા સૂપ જ ખાવાથી પેટ હલકું રહે છે અને વજન પણ ઊતરી શકે છે.
-પોટેશિયમનું ધ્યાન રાખો : ગરમીના કારણે વધુ પરસેવો થવાથી શરીરમાં ઇલેક્ટ્રોન ઇનબેલેન્સ થઈ શકે છે. તેના લીધે મસલ ક્રેમ્પસ અને વિકનેસ લાગતી હોય છે, માટે જ પોટેશિયમનું પૂરતું પ્રમાણ જળવાઇ રહે તેનું ધ્યાન રાખવું જરૂરી છે. નાળિયેર પાણી, પાલકનો સૂપ અથવા મીઠાવાળી છાશ અથવા સૂપ પીવાથી પોટેશિયમ જળવાયેલું રહે છે.
-બને તેટલો તાજો ખોરાક ખાવ :ઉનાળા દરમિયાન સવારે બનાવેલી રસોઇ જલદીથી બગડી જાય છે. વળી, વાસી ખોરાક ખાવાથી માંદગી પણ જલદીથી આવી શકે છે, માટે જ બને તેટલું તાજું બનાવીને ખાવાનો આગ્રહ રાખવો.
-મરી-મસાલા માપસર ખાવા :દરેક ગરમ પ્રદેશ વધુ પડતા મરી-મસાલા ખાવા માટે પ્રખ્યાત છે. માપસર મરી-મસાલા લેવાથી શરીર લાંબે ગાળે ઠંડક અનુભવે છે. માપસર આદું-લીલાં મરચાં અને મરી લેવાથી શરૂઆતમાં ગરમી લાગે છે, પરંતુ તે શરીરને ઠંડું રાખવામાં મદદરૂ થાય છે, પરંતુ વધુ પડતા તેજાના એસિડિટી અને અપચો કરી શકે છે. આથી તેનો ઉપયોગ પ્રમાણસ કરવો. આમ, ઉનાળા દરમિયાન સ્વાસ્થ્યની કાળજી રાખવાથી તમે ઉનાળાની મજા પણ માણી શકશો.
(Madhurima Gujarati News) સાથે જોડાયેલા અન્ય (Magazines Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Article of Diet by Liza Shah In Madhurima Magazine
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.